(ທ່ານພົນເອກ ຟູ່ງກວາງແທງ ຕ້ອນຮັບ
ທ່ານລັດຖະມົນຕີວ່າການປ້ອງກັນປະເທດ ຍີ່ປຸ່ນ Nakatani Gen)
ໂດຍໄດ້ຮັບຄຳເຊີນຂອງທ່ານພົນເອກ ຟູ່ງກວາງແທງ, ລັດຖະມົນຕີວ່າການກະຊວງປ້ອງກັນປະເທດ ຫວຽດນາມ. ທ່ານລັດຖະມົນຕີວ່າການກະຊວງປ້ອງກັນປະເທດ ຍີ່ປຸ່ນ Nakatani Gen ມາຢ້ຽມຢາມ ຫວຽດນາມ ຢ່າງເປັນທາງການໃນລະຫວ່າງວັນທີ 4 – 7/11. ທີ່ການພົບປະເຈລະຈາລະຫວ່າງທ່ານລັດຖະມົນຕີວ່າການກະຊວງປ້ອງກັນປະເທດ ຟູງກວາງແທງ ແລະ ທ່ານລັດຖະມົນຕີວ່າການກະຊວງປ້ອງກັນປະເທດ Nakatani Gen ຖືກດຳເນີນໃນຕອນເຊົ້າວັນທີ 6/11, 2 ຝ່າຍຢືນຢັນວ່າ: ຈະສືບຕໍ່ມານະພະຍາຍາມເພື່ອປະຕິບັດ “ບົດບັນທຶກຊ່ວຍຈຳລະຫວ່າງກະຊວງປ້ອງກັນປະເທດ ຫວຽດນາມ ແລະ ກະຊວງປ້ອງກັນປະເທດ ຍີ່ປຸ່ນ ກ່ຽວກັບການຮ່ວມມື ແລະ ແລກປ່ຽນດ້ານປ້ອງກັນຊາດ 2 ຝ່າຍ”. 2 ຝ່າຍເຫັນດີເປັນເອກະສັນສືບຕໍ່ເພີ່ມທະວີບັນດາການຢ້ຽມຢາມຂັ້ນສູງ ແລະ ພົບປະແລກປ່ຽນທຸກຂັ້ນລະຫວ່າງ ກະຊວງປ້ອງກັນປະເທດ ຫວຽດນາມ ແລະ ກະຊວງປ້ອງກັນປະເທດ ຍີ່ປຸ່ນ; ຍົກສູງບັນດາກົນໄກເຈລະຈາ, ທາບທາມຄຳເຫັນຢ່າງມີປະສິດທິຜົນ; ຊຸກຍູ້ການຮ່ວມມືໃນຂົງເຂດບຳລຸງສ້າງ; ຮັບປະກັນຄວາມເສລີ, ຄວາມສະຫງົບປອດໄພການເດີນທະເລ, ທາງອາກາດ. ຄຽງຄູ່ກັບການຊຸກຍູ້ການຮ່ວມມືດ້ານປ້ອງກັນຊາດ 2 ຝ່າຍ, 2 ຝ່າຍເຫັນດີສືບຕໍ່ຮ່ວມມືຕັ້ງໜ້າໃນບັນດາບັນຫາຄວາມສະຫງົບປອດໄພຢູ່ພາກພື້ນ, ສົມທົບກັນຢ່າງແໜ້ນແຟ້ນໃນຂອບເຂດບັນດາອົງການຈັດຕັ້ງ ແລະ ເວທີປາໄສສາກົນ ພິເສດແມ່ນກອງປະຊຸມລັດຖະມົນຕີວ່າການກະຊວງປ້ອງກັນປະເທດບັນດາປະເທດ ອາຊຽນ ເປີດກ້ວາງ.
(ແຫຼ່ງຄັດຈາກ VOV)